PRIVATUMO PRANEŠIMAS
(informacija apie asmens duomenų tvarkymą privalomo ikimokyklinio ugdymo administravimo tikslu) 

Vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR) 13, 14 straipsniais, teikiame Jums informaciją, susijusią su Jūsų duomenų tvarkymu:

1. Duomenų valdytojas – Varėnos rajono savivaldybės administracija (toliau – Administracija), biudžetinė įstaiga, juridinio asmens kodas: 188773873, adresas: Vytauto g. 12, 65184 Varėna, tel. +370 310 32 001, el. pašto adresas info@varena.lt. 

2. Duomenų apsaugos pareigūno kontaktinis el. p. dap@varena.lt.

3. Duomenų tvarkymo tikslai. Asmens duomenis tvarkome privalomo ikimokyklinio ugdymo administravimo tikslu.

4. Kokie Jūsų asmens duomenys tvarkomi? 
	Tapatybės identifikavimo duomenys 
	Vaiko ir jo įstatyminių atstovų vardas, pavardė, asmens kodas.

	Kontaktiniai duomenys  
	Vaiko įstatyminių atstovų gyvenamoji vieta, telefono ryšio numeris, elektroninio pašto adresas 

	Šeimos socialinę padėtį apibūdinantys duomenys
	Duomenys apie šeimai teikiamas paslaugas ir išmokas. Šeimos gyvenimo sąlygos, socialinė padėtis, pajamos ir jų šaltiniai, patiriami sunkumai: yra netekę darbo; išvykę į užsienį; įvyko ar vyksta skyrybų procesas; įrašyti į ieškomų, dingusių žmonių sąrašus; nustatyti sveikatos sutrikimai ar kitos priežastys, dėl kurių netenkinami vaiko poreikiai.

	Duomenys apie vaiką
	Duomenys apie vaiko bendrą sveikatą, turimą negalią ir/ar specialiuosius poreikius. Duomenys apie vaiko ugdymo įstaigos lankomumą. 

	Kiti asmens duomenys  
	Savivaldybės mero įgalioto asmens rekomendacija. Kiti asmens duomenys, kuriuos vaiko įstatyminiai atstovai pateikia laisvos formos prašyme (socialinės aplinkybės, pageidavimai ir kt.). 



5. Tvarkant asmens duomenis vadovaujamasi:
5.1. BDAR 6 str. 1 d. c punktu, 9 str. 2 d. b punktu;
5.2. Lietuvos Respublikos švietimo įstatymu;
5.3. Privalomo ikimokyklinio ugdymo nustatymo ir skyrimo tvarkos aprašu, patvirtintu Lietuvos Respublikos švietimo, mokslo ir sporto ministro ir Lietuvos Respublikos socialinės apsaugos ir darbo ministro 2012 m. balandžio 26 d. įsakymu Nr. V-735/A1-208 „Dėl Privalomo ikimokyklinio ugdymo nustatymo ir skyrimo tvarkos aprašo patvirtinimo“

6. Informuojame, kad Jūsų asmens duomenis Administracija gaus: iš prašymą skirti privalomą ugdymą vaikui parteikusios įstaigos, iš Jūsų tiesiogiai ir/arba iš švietimo, socialines ir sveikatos priežiūros paslaugas teikiančių įstaigų.

7. Kam bus teikiami Jūsų asmens duomenys?
Jūsų asmens duomenys bus teikiami Varėnos rajono savivaldybės administracijos vaiko gerovės komisijai, vaiko ugdymo įstaigai. 
Taip pat teisės aktuose nustatytais atvejais ir kai asmens duomenų teikimas būtinas ir proporcingas teisėtais ir konkrečiais tikslais, Jūsų asmens duomenys gali būti perduoti auditus, patikrinimus atliekančioms institucijoms, ikiteisminėms institucijoms, teismams, antstoliams, profesinėms sąjungoms, valstybės archyvams (saugojimui Lietuvos Respublikos dokumentų ir archyvų įstatymo numatytais atvejais). 
Asmens duomenų teikimas į trečiąsias valstybes nenumatytas.

8. Kiek laiko bus saugomi Jūsų asmens duomenys? 
Varėnos rajono savivaldybės vaiko gerovės komisijos posėdžių protokolai ir pridėti dokumentai saugomi 5 metus. 

9. Kokias turite teises ir kaip jas įgyvendinti?  
Jūs, kaip duomenų subjektas, turite šias teises: teisę gauti informaciją apie duomenų tvarkymą (BDAR 13, 14 straipsniai), teisę susipažinti su duomenimis (BDAR 15 straipsnis).
Informaciją apie tai, 	kaip 	įgyvendinti 	duomenų 	subjektų teises 	Administracijoje, galite 	rasti: https://varena.lt/asmens-duomenu-apsauga/.
Informuojame, kad nesutikdami su Administracijos sprendimu, priimtu dėl Jūsų prašymo įgyvendinti duomenų subjekto teises, Jūs turite teisę pateikti skundą Valstybinei duomenų apsaugos inspekcijai, patyrus turtinę arba neturtinę žalą, – Regionų administracinio teismo Kauno rūmams. 

